PATVIRTINTA

Molėtų rajono savivaldybės tarybos

2024 m. kovo d. sprendimu Nr. B1 –

**MOLĖTŲ RAJONO SAVIVALDYBEI SKIRTŲ LĖŠŲ KARJEROS SPECIALISTŲ ETATAMS FINANSUOTI ŠVIETIMO ĮSTAIGOSE IR NEVALSTYBINĖSE MOKYKLOSE PASKIRSTYMO IR PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybei skirtų lėšų karjeros specialistų etatams finansuoti švietimo įstaigose ir nevalstybinėse mokyklose paskirstymo ir panaudojimo tvarkos aprašo(toliau – Aprašas) paskirtis – nustatyti lėšų, skirtų, profesiniam orientavimui užtikrinti Molėtų rajono savivaldybės (toliau – Savivaldybė) švietimo įstaigose, paskirstymo, panaudojimo ir atsiskaitymo tvarką.

2. Lėšų skyrimo tikslas – karjeros specialistų etatų, įsteigtų vadovaujantis Profesinio orientavimo teikimo tvarkos aprašu, patvirtintu Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo teikimo tvarkos aprašo patvirtinimo“, finansavimas.

3. Švietimo, mokslo ir sporto ministerija Savivaldybei skiria lėšas siekdama įgyvendinti Lietuvos Respublikos švietimo, mokslo ir sporto ministerijos 2023–2025 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2023 m. sausio 19 d. įsakymu Nr. V-62 „Dėl Lietuvos Respublikos švietimo, mokslo ir sporto ministerijos 2023–2025 metų strateginį veiklos plano patvirtinimo“ Švietimo programos (programos kodas – 12-003), priemonę „Įgyvendinti mokymosi visą gyvenimą iniciatyvas“ (priemonės kodas – 12-003-03-05-03(TP).

**II SKYRIUS**

**LĖŠŲ PASKIRSTYMAS**

4. Lėšos karjeros specialistų etatams finansuoti mokykloms paskirstomos vadovaujantis Profesinio orientavimo teikimo tvarkos apraše reglamentuotu etatų pasiskirstymo santykiu:

4.1. dirbančiųjų su 1–4 klasių mokiniais – 1:1 500 (1 karjeros specialistas 1 500 mokinių);

4.2. dirbančiųjų su 5–8 klasių mokiniais – 1:800 (1 karjeros specialistas 800 mokinių);

4.3. dirbančiųjų su 9–12 klasių mokiniais – 1:600 (1 karjeros specialistas 600 mokinių).

5. Minimalus karjeros specialistų etatų skaičius švietimo įstaigoje – 0,5 etato.

6. Savivaldybės vykdomoji institucija gali pavesti švietimo įstaigai įdarbinti karjeros specialistus, kurie aptarnautų kelias švietimo įstaigas, kuriose nesusidaro minimalus karjeros specialistų etatų skaičius.

7. Savivaldybės vykdomoji institucija, remiantis karjeros specialistų švietimo įstaigose etatų pagal mokinių skaičių proporcija, nustatyta Aprašo 4 punkte, planuoja ir paskirsto lėšas karjeros specialisto etatų skaičiui švietimo įstaigoms, ir įformina potvarkiu.

**III SKYRIUS**

**LĖŠŲ NAUDOJIMAS IR ATSISKAITYMAS**

8. Lėšos gali būti naudojamos karjeros specialistų darbo užmokesčiui, valstybinio socialinio draudimo įmokoms, kitoms su darbo santykiais susijusioms įmokoms, išmokoms ir kompensacijoms mokėti.

9. Savivaldybės administracija už lėšų panaudojimą Švietimo, mokslo ir sporto ministerijai atsiskaito Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos apraše, patvirtintame Lietuvos Respublikos švietimo, mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo patvirtinimo“ (toliau – Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašas), nustatyta tvarka ir terminais.

10. Savivaldybės administracija nepanaudotų lėšų likutį grąžina į Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo 12.1.4. papunktyje nurodytą banko sąskaitą.

**IV SKYRIUS**

**BAIGIAMOSIOS NUOSTATOS**

11. Karjeros specialistų etatų skaičius einamiesiems metams nustatomas pagal Mokinių registro duomenis apie mokinių skaičių praėjusių metų rugsėjo 1 d.

12. Aprašas keičiamas, pripažįstamas netekusiu galios ar stabdomas jo galiojimas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_